Nuus – LitNet: Hoe gesond is die Afrikaanse akademiese uitgewersbedryf? – EU Management Consultancy – Andre Beukes
Doing business in the EU	Nuus – LitNet: Hoe gesond is die Afrikaanse akademiese uitgewersbedryf?	November 18, 2014	By Andre Beukes LLM
Volgens die katalogus op Van Schaik se webwerf is die beskikbare Afrikaanse titels in hooffokusgebiede soos handel, menslike en sosiale wetenskappe, opvoedkunde, gesondheidswetenskappe, publieke en ontwikkelingsbestuur en navorsing almal heruitgawes of herdrukke van handboeke wat jare gelede vir die eerste keer uitgegee is. Die 18 Afrikaanse titels onder die subkategorie tale in die kategorie menslike en sosiale wetenskappe is heruitgawes/herdrukke van boeke wat in die 1990’s verskyn het, dikwels met ondersteuning van die LW Hiemstra-trust. Hierdie titels sluit standaardwerke ook letterkundeverwant in wat waarskynlik nog in krimpende Afrikaans-departemente voorgeskryf of aanbeveel word. Slegs twee nuwe letterkundeverwante vakkundige Afrikaanse titels het sedert 2008 onder die subkategorie tale verskyn: ’n enkelskrywer-opstelbundel en ’n geleentheidspublikasie.
Daar bestaan nie meer ’n hoofstroom-uitgewery wat aan letterkundeverwante asook ander Afrikaanse akademiese boeke toegewy is nie. Daar is wel enkele kleiner rolspelers wat hierdie niewinsgewende/gesubsidieerde nismark in ag neem en soms Afrikaanse handboeke en/of vakkundige boeke publiseer.
via Nuus – LitNet: Hoe gesond is die Afrikaanse akademiese uitgewersbedryf?.